Diari Oficial de la Generalitat Valenciana


Sumari del DOGV 518, del 03-02-1987 (1987/808055)

ORDRE de 30 de desembre de 1986, de la Conselleria de Treball i Seguretat Social, per la qual s'aprova el Pla d'Actuacions amb les Diputacions Provincials per a l'exercici de 1987 en matèria de Serveis Socials.
------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1986/12/30/(2)/dof/vci/html**

### Dades del document

Número de DOGV
:   518

Data del DOGV
:   03-02-1987

Secció del DOGV
:   DISPOSICIONS GENERALS

Número del document
:   1987/808055


Data del document
:   30-12-1986

Organisme emissor
:   Conselleria de Treball i Seguretat Social

Tipus de document
:   Ordre

Correcció d'errades

Ordre de 30 de desembre de 1986, de la Conselleria de Treball i Seguretat Social, per la qual s'aprova el Pla d'Actuacions amb les Diputacions Provincials per a l'exercici de 1987 en matèria de Serveis Socials.  
La Llei 2/1983, de 4 d'octubre, de les Corts Valencianes (DOGV de 6 d'octubre de 1983), per la qual es declaren d'interés general per a la Comunitat Valenciana determinades funcions pròpies de les Diputacions Provincials, estableix en l'art. 4 la via adequada per a l?exercici d'aquestes funcions.   
El Decret 192/1985, de 23 d'agost, del Consell de la Generalitat Valenciana (DOGV de 29 d'agost de 1985), determina les directrius de coordinació de les funcions pròpies de les Diputacions Provincials de la Comunitat Valenciana declarades d?interés comunitari, tot determinant-se en aquest les funcions a càrrec de la Conselleria de Treball i Seguretat Social en relació a les matèries de la seua competència, així com el procediment adequat per a la confecció dels plans d'actuació. Aquest Decret fou modificat pel Decret 98/1986, de 30 de juliol, del Consell de la Generalitat Valenciana (DOGV d'11 d'agost de 1986).   
El Consell Superior de Coordinació, en sessió celebrada el 17 de novembre de 1986, informa favorablement el Pla d'Actuacions de la Conselleria de Treball i Seguretat Social.   
En atenció d'aquests motius, i fent ús de les facultats que em confereixen la Llei 5/1983, de 30 de desembre, de Govern Valencià així com els decrets 129/1985, de 23 d'agost, i 98/1983, de 30 de juliol, del Consell de la Generalitat Valenciana,   
ORDENE:   
Article primer  
S'aprova el Pla d'Actuacions de la Generalitat i Diputacions en matèria de Serveis Socials Generals i Especialitzats: Disminuïts, Família, Infància i Joventut, Tercera Edat, Drogodependències... i les prestacions econòmiques tècniques i personals.   
Article segon  
Que d'acord amb els criteris d'actuació de la Conselleria de Treball i Seguretat Social en matèria de Serveis Socials, cal descentralitzar la prestació de serveis, tot enfocant-los cap a l'àmbit municipal i en coordinació amb Ens provincials.   
Article tercer  
Hom estableix com accions prioritàries coordinades amb les Diputacions Provincials, per al desenvolupament dels Serveis Socials, les accions següents:   
1. Programació conjunta i articulada de les activitats.   
2. Planificació conjunta dels recursos personals i materials de les institucions i serveis necessaris per a realitzar aquelles funcions.   
3. Aprofitament més racional i solidari dels recursos pressupostaris de la Generalitat Valenciana i de les Diputacions Provincials.   
4. Amplia participació dels administrats i major difusió de totes les activitats.   
Article quart  
Es crearà una Comissió Mixta per al seguiment sense perjudici de la coordinació que estatueix el Decret 129/1985, de 23 d'agost.   
Aquesta Comissió estarà composta per:   
- El President de la Diputació Provincial d'Alacant, Castelló i València, qui actuarà com a President, o persona que ell delegue.   
- El Cap d'Area de Serveis Socials de la Conselleria de Treball i Seguretat Social, d'Alacant, Castelló i València, qui actuarà com a Vice-president.   
- Dos Tècnics de la Diputació Provincial d'Alacant, Castelló i València.   
- Dos Tècnics de la Direcció d'Area de Serveis Socials.   
Vigilaran el compliment del que estatueix la coordinació, tot proposant totes aquelles modificacions que es consideren oportunes, tot comunicant-ho als Organismes als quals representen.   
Article cinqué  
En la creació de Serveis Socials Sectorials, les Diputacions participaran bé en règim de gestió directa, bé en règim de delegació.   
Article sisé. Serveis Socials Generals.   
La Conselleria de Treball i Seguretat Social, a través de la Direcció General de Serveis Socials, està implantant en els Municipis un sistema de serveis bàsics en l'àmbit de l'Assistència Social, tant pel que fa a la prevenció, com en rehabilitació i integració.   
Les principals funcions que hi assigna l'Ordre de 19 de desembre de 1986 són:   
- Atenció a la problemàtica social de qualsevol ciutadà.   
- El foment comunitari i de la qualitat de vida de la població.   
- La prevenció primària de situacions de segregació o marginació.   
Així mateix, en aquesta Ordre de 19 de desembre de 1986, en l'article 5, les Diputacions Provincials participaran en l'establiment d'aquestos convenis amb els Ajuntaments, a fi de:   
- Estendre els Serveis Socials Generals a un major nombre de Municipis en les Províncies respectives.   
- Facilitar l'accés al recurs de determinades Corporacions Locals amb peques possibilitats econòmiques.   
Article seté  
Aportació econòmica dels Serveis Socials Generals:   
 GENERALITAT DIPUTACIO AJUNTAMENT  
- Equips Servei Social Base. 33% 33% 33%  
- Ajuda a Domicili i Individ. 40% 40% 20%  
- Activitats 25% 25% 50%  
Atenent la situació socio-económica d'alguns Ajuntaments, el percentatge de participació podrà ser modificat, en el qual cas la Diputació i la Generalitat n'assumiran les diferencies.   
Es mantenen els Convenis que ambdues Institucions tenen a hores d'ara amb els Ajuntaments.   
Article vuité. Serveis Socials Especialitzats.   
La Conselleria de Treball i Seguretat Social, a través de la Direcció General de Serveis Socials, ve mantenint uns serveis dirigits a aquells sectors de la població amb una sèrie de característiques que els fa creditors d'una atenció específica.   
La Generalitat encomana a la Diputació la gestió ordinària en règim de gestió directa, quan els serveis sectorials tinguen caràcter supracomarcal. Els serveis de l'Administració Autonòmica s'identificaran amb els serveis propis de la Diputació en els casos següents, de les diferents Diputacions:   
1. Diputació d'Alacant:   
1.1 Sector de Família, Infància i Joventut.   
Creació d'una Comissió d'Estudi i Valoració amb criteris comuns. Alhora s'ocuparà de l'Adopció i Acolliment Familiar.   
La Diputació portarà la direcció, gestió i administració de la Residència Infantil de 0 a 6 anys.   
1.2 Sector de Persones Disminuïdes.   
Es competència de l a Diputació, L?atenció als malalts deficients. Haurà de construir i mantenir un Centre per a Deficients Mentals Psicótics i alhora finançarà el manteniment del Centre de Paralítics Cerebrals.   
1.3 Sector de Tercera Edat.   
Es competència de la Diputació, la Campanya de Tercera Edat «Conega vostè la seua Província», que està realitzant la Diputació i que la mantindrà.   
Pressupost dels Serveis Socials Especialitzats:   
- Família, Infància i Joventut 34.817.293 ptes.  
- Disminuïts 23.382.659 »  
- Tercera Edat 03.371.044 »  
2. Diputació de Castelló.  
2.1 Sector de Família, Infància i Joventut.   
Creació d'una Comissió d'Estudis i Valoració amb criteris comuns.   
Alhora s'ocuparà de l'Adopció i Acolliment Familiar.   
La Diputació portarà la direcció, gestió i administració de la Residència Infantil de 0 a 6 anys, així com la de 6 a 16 anys, «Penyeta Roja», on es mantindrà una Residència Provincial, a càrrec de la Diputació, fins que es realitze el desasilament mitjançant el creixement de recursos propis.   
2.2 Persones Disminuïdes.   
La Diputació gestionarà el Centre Comarcal de «Baix Maestrat» per a disminuïts que necessiten una atenció de laborteràpia o de formació professional especial. Es crearà un Centre Ocupacional a Castelló, amb l'aportació de la Diputació del 30%.   
2.3 Tercera Edat.   
La Diputació realitzarà una Residència Assistida, amb una capacitat de 50 places, en uns locals propis.   
Pressupost econòmic dels Serveis Socials Especialitzats:   
- Família, Infància i Joventut 31.540.171 ptes.  
- Menors, «Penyeta Roja» 10.784.612 »  
- Recursos propis-menors 13.845.860 »  
- Centre Ocupacional Disminuïts «Baix Maestrat» 44.296.618 »  
- Centre Ocupacional Castelló 88.774.961 »  
- Tercera Edat-Residència Assistida. 37.999.895 »  
3. Diputació de València.  
3.1 Sector Família, Infància i Joventut.  
Creació d'una Comissió d'Estudis i Valoració amb criteris comuns.   
Alhora s'ocuparà de l'Adopció i Acolliment Familiar.   
La Diputació portarà la direcció, gestió i administració de la Residència Provincial de Menors amb problemes psiquiàtrics.   
3.2 Sector de Persones Disminuïdes.   
La Diputació gestionarà el Centre Ocupacional Estola que atendrà 120 disminuïts.   
3.3 Sector de Tercera Edat.   
La Diputació mantindrà el Conveni amb les Residències d'Ancians, fins que s'arbitren altres formes per a l'atenció de la Tercera Edat. Pressupost econòmic dels Serveis Socials Especialitzats:   
- Família, Infància i Joventut 29.397.577 ptes.  
- Disminuïts 06.501.014 »  
- Tercera Edat 67.557.537 »  
DISPOSICIO FINAL  
Aquesta Ordre vigirà el mateix dia de la publicació al Diari Oficial de la Generalitat Valenciana.   
València, a 30 de desembre de 1986.   
El Conseller de Treball i Seguretat Social,  
MIQUEL DOMENECH I PASTOR


Còpia Permalink ELI